Per Olov Enquist

Per Olov Enquist ou P. O. Enquist, nado o 23 de setembro do 1934 e finado o 25 de abril do 2020, foi un novelista, dramaturgo e xornalista sueco.

 Traxectoria 
Enquist naceu e medrou en Hjoggböler, unha vila do actual municipio de Skellefteå, no condado de Västerbotten. Foi o único fillo da súa nai, que enviuvou cando Enquist tiña só seis meses. Durante a súa mocidade, destacou como atleta no salto de altura. Graduouse en Historia da Literatura na Universidade de Uppsala.

Enquist faleceu de cancro o 25 de abril do ano 2020, tras unha longa enfermidade. Tiña 85 anos.

 Obra 
Comezou a escribir durante a súa etapa universitaria. A súa primeira novela, Kristallögat ("O ollo de cristal"), publicouse no 1961. Enquist gañou o Premio Literario do Consello Nórdico no 1968 por Legionärerna ("Os lexionarios"), unha recreación da deportación dos soldados dos países bálticos de Suecia ao remate da segunda guerra mundial. Con esta obra, foi recoñecido internacionalmente. Enquist continuou escribindo novelas históricas, como Kapten Nemos bibliotek ("A biblioteca do capitán Nemo", 1991), sobre un célebre caso de nenos intercambiados ao nacer en Suecia; Livläkarens besök ("Unha visita ao veterinario", 2001), sobre a vida do pentecostalista Lewi Pethrus; ou Blanche och Marie ("Branca e María", 2004), sobre Marie Curie e a paciente psiquiátrica Marie "Blanche" Wittman. 

A súa primeira obra de teatro, Tribadernas natt ("A noite das tribos", 1975), versa sobre o escritor August Strindberg e o seu divorcio de Siri von Essen, a causa da amante de aquel, Marie David. Enqist tamén escribiu guións cinematográficos para películas como Pelle Erövraren (1987), Il Capitano: A Swedish Requiem (1993), ou Hamsun (1996).

 Recoñecementos 

 Premio Literario do Consello Nórdico (1968).
 Premio Dobloug (1988).
 Premio Selma Lagerlöf (1997).
 Premio Flaiano (2002).
 Premio Nelly Sachs (2003).
 Premio August (2003, 2008).
 Premio Austríaco de Literatura Europea (2009).
 Premio Nórdico da Academia Sueca (2010).

 Bibliografía 

 Guións 

 Chez Nous (1976)
 Strindberg. Ett liv (1985). Baseado na súa biografía do mesmo título.

 Literatura infantil 

De tre grottornas berg (2003)
Den tredje grottans hemlighet (2010)

 Narrativa 
 Kristallögat (1961)

 Färdvägen (1963)

 Magnetisörens femte vinter (1964)
 Bröderna Casey (1964)
 Hess (1966)
 Legionärerna: En roman om baltutlämningen (1968)
 Sekonden (1971)
 Katedralen i München (1972)
 Berättelser från de inställda upprorens tid (1974)
 Musikanternas uttåg (1978)
 Doktor Mabuses nya testamente (1982)
 Nedstörtad ängel (1985)
 Två reportage om idrott (1986)
 Protagoras sats (1987)
 Kapten Nemos bibliotek (1991)
 Livläkarens besök (1999)
 Lewis resa (2001)
 Boken om Blanche och Marie (2004)
 Liknelseboken (2013)

 Non ficción 

 Sextiotalskritik (1966)
 Strindberg. Ett liv (1984)
 Kartritarna (1992)
 Ett annat liv ("Unha vida diferente", 2008). A súa autobiografía.

 Teatro 

 Tribadernas natt (1975)
 Mannen på trottoaren (1979)
 Till Fedra (1980)
 Från regnormarnas liv (1981)
 En triptyk (1981). Contén os seus dramas Tribadernas natt, Till Fedra e Från regnormarnas liv.
 I lodjurets timma (1988)
 Bildmakarna (1998)

 Notas 

 Véxase tamén 
 Ligazóns externas 
 Per Olov Enquist (Den Store Danske)

Categoría:Alumnos da Universidade de Uppsala
Categoría:Escritores en lingua sueca
Categoría:Finados en 2020
Categoría:Nados en 1934
Categoría:Escritores de Suecia